У яго працоўнай біяграфіі ёсць моманты, калі падчас жніва быў памочнікам камбайнера, а восенню садзіўся за руль бульбаўборачнай машыны. Але больш за 30 гадоў мой герой у кабіне трактара, і на працягу гэтага часу ён застаецца верным роднаму прадпрыемству: спачатку калгасу “Усход”, потым сельгаскааператыву і таварыству “Шпіталі”, а пасля аб’яднання гаспадарак – ААТ “Арэпічы”. За добрасумленную шматгадовую працу Сяргей Гадлеўскі ўзнагароджаны сёлета да прафесійнага свята Ганаровай граматай Міністэрства сельскай гаспадаркі і харчавання Беларусі.